TEHNISKĀ SPECIFIKĀCIJA

[bookmark: _GoBack]Bērnu sporta un atpūtas laukumu uzturēšanas darbi

1. Darba uzdevums
Veikt Daugavpils valstspilsētas pašvaldības bērnu rotaļu un aktīvās atpūtas laukumu tehnisko uzraudzību, apkalpošanas, remonta, būvizstrādājumu iegādes, uzstādīšanas vai iebūves un citus ar Darbu izpildi saistītos darbus līdz 2024.gada 31.decembrim.
2. Darba apraksts
2.1. Ievērojot normatīvajos aktos noteiktās prasības veikt bērnu rotaļu un sporta laukumu aprīkojuma tehnisko uzraudzību:
2.1.1. Izpildītājam vismaz vienu reizi nedēļā jāveic pilsētas teritorijā esošo rotaļu un aktīvo atpūtas laukumu rutīnas pārbaudi un jānovērtē to tehniskais stāvoklis (saskaņā ar pielikumu Nr.1),
2.1.2. Apsekošanas laikā Izpildītājs visus pārbaužu rezultātus fiksē un veic ierakstu Kārtējas (rutīnas) pārbaudes lapā (Pielikums Nr.3) un iesniedz Pasūtītāja atbildīgai personai uz e-pastu.
2.1.3. Nepieciešamības gadījumā jāveic tūlītēja apkope, kas ietver iztrūkstošo skrūvju un drošības uzliku papildināšanu, skavu un karabīņu nomaiņu vai papildināšanu, tiek veikta foto fiksācija un aizpildīta defektu paziņošanas lapa (pielikums Nr.4) un nosūtīta Pasūtītājam uz e-pastu. Ja apsekošanas laikā kādai ierīcei tiek konstatēts lielāks defekts, ko nevar salabot apsekošanas gaitā veic foto fiksāciju, tad nekavējoties paziņo Pasūtītāja atbildīgajai personai.
2.2. Izpildītājs atbilstoši Pasūtītāja norādījumiem un prasībām nodrošina bērnu rotaļu un sporta laukumu aprīkojuma remonta darbus:
2.2.1. saskaņā ar pievienoto sarakstu (Pielikums Nr.1.; Nr.2) veikt bērnu rotaļu un sporta laukumu aprīkojuma nolietojuma radīto bojājumu novēršanu un iekārtu remontu atbilstoši Pasūtītāja norādījumiem un prasībām
2.2.2. veikt bērnu rotaļu un sporta laukumu aprīkojuma nolietojuma radīto bojājumu novēršanu un iekārtu remontu vismaz 1 (vienu) reizi gadā pirms vasaras sezonas (līdz 31.maijam) un pēc nepieciešamības, pamatojoties uz laukumu apsekošanas rezultātiem Pasūtītāja pārstāvja klātbūtnē; 
2.2.3. operatīvi veikt iekārtu avārijas remontdarbus vai demontāžas darbus pēc informācijas saņemšanas (telefoniski, e-pasts vai rakstiski) 3(trīs) stundu laikā, nodrošināt bērnu rotaļu un sporta laukumu iekārtu nepārtrauktu funkcionalitāti atbilstoši drošības prasībām;
2.2.4. Gadījumā, ja Izpildītājs nevar novērst rotaļu laukumā radušos apdraudējumu rotaļu laukuma apmeklētājiem, Izpildītājs par to nekavējoties informē Pasūtītāju, kā arī veic rotaļu laukuma norobežošanu, bīstamās rotaļu ierīces vai aprīkojuma demontāžu, vai arī jebkuru citu atbilstošu rīcību, kas nepieļautu rotaļu laukuma apmeklētājiem bīstamās rotaļu ierīces izmantošanu;
2.2.5. veikt smilts nomaiņu (vecās smilts izņemšana un jaunās piebēršana)  smilšu kastēs vismaz 1 (vienu) reizi gadā pirms vasaras sezonas (līdz 31.maijam) un pēc nepieciešamības;
2.2.6. veikt rotaļu un sporta laukumu esošā irdena seguma planēšanu ar attiecīgā materiāla piebēršanu iekārtu drošības zonās vismaz 1 (vienu) reizi gadā pirms vasaras sezonas (līdz 31.maijam);
2.2.7. veikt gumijotā (vai cita) seguma remonta darbus vismaz 1 (vienu) reizi gadā pirms vasaras sezonas (līdz 31.maijam) un  pēc nepieciešamības;
2.2.8. Rotaļu aprīkojuma remonta darbu veidi norādīti Tabulā Nr.2 “Rotaļu laukumu aprīkojuma remonta darbu saraksts” un ir uzskatāmi par prognozējamiem, t.i. raksturīgākie rotaļu ierīču bojājumu un remonta veidi, pamatojoties uz esošajos rotaļu laukumos iepriekš konstatētajiem defektiem un bojājumiem, bet ne visi iespējamie un prognozējamie remontdarbu veidi minētajos bērnu rotaļu laukumos. Par darbu veidiem, kas nav norādīti Tabulā Nr.2, Izpildītājs informē Pasūtītāju un sagatavo remontdarbu tāmi, kā arī veic šos neparedzētos darbus pēc saskaņošanas ar Pasūtītāju.

2.3. Veicot jebkurus rotaļu laukuma aprīkojuma remonta darbus, Izpildītājam jāievēro visi rotaļu laukuma, ierīču un aprīkojuma ražotāja norādījumi par attiecīgo elementu izbūvi un montāžu.
2.4. Izpildītājam iespēju robežās ir jāizmanto attiecīgā rotaļu ierīču ražotāja un attiecīgā rotaļu sērijas oriģinālās rezerves daļas. Ja nav iespējams izmantot rotaļu ierīču ražotāja oriģinālās rezerves daļas, Izpildītājs par to informē Pasūtītāju un piedāvā alternatīvas cita ražotāja rezerves daļas, kas pilda analogu funkciju kā bojātās rotaļu ierīču detaļas, kā arī nodrošina, ka alternatīvās rezerves detaļas nemaina kopējo rotaļu elementa sākotnējo vizuālo noformējumu, tematiku un funkcionalitāti un atbilstību LVS NE 1176 “Spēļu laukumu aprīkojuma un pārklājums” drošības standartam; LVS EN 1177+AC:2019 “Triecienus slāpējošas spēļu laukumu virsmas. Testa metodes trieciena slāpēšanas noteikšanai”.
2.5. Detaļām vai rotaļu elementiem, kuras tiek nomainītas remontdarbu laikā, noteikts garantijas laiks saskaņā ar rotaļu ierīču ražotāja noteikto garantijas laiku, bet, ne mazāks kā 24 (divdesmit četri) mēneši. Garantijas periods sākas ar Pakalpojuma pieņemšanas – nodošanas akta parakstīšanas dienu. Garantijas periodā Pretendents par saviem līdzekļiem novērš visus radušos bojājumus, kas saistīti ar nekvalitatīvām rezerves detaļām vai darbu nekvalitatīvu izpildi.
3. Īpašie noteikumi:
3.1.1. Izpildītājam katru pirmdienu, elektroniskā veidā ar foto fiksāciju, iesūtīt iknedēļas atskaiti par izpildītiem darbiem. Gadījumā ja darbs nav izpildīts norādīt iemeslus, ka arī izpildes termiņu;
3.1.2. aktus par izpildītajiem darbiem noformēt atbilstoši darba nosaukumam, numerācijai un mērvienībai;
3.1.3. līdz katra mēneša 10.datumam iesniegt rutīnas pārbaudes lapu;
3.1.4. par pielietoto materiālu, izpildīto darbu kvalitāti atbild Izpildītājs;
3.1.5. pasūtītajam ir tiesības veikt kontroles pārbaudes un uzmērījumus, kā arī kontrolēt darbu izpildi;
3.1.6. izpildītājs apņemas nodrošināt nepieciešamo speciālistu skaitu, lai nodrošinātu darbus termiņos un pieprasīta kvalitātē.

4. Darba izpildes termiņš:
 Darbs veicams no līguma parakstīšanas dienas līdz 2024.gada 31.decembrim.

Tehniskās specifikācijas pēdējais aktualizācijas datums:07.12.2023.

